Kiwanisklúbburinn Eldey , Kópavogi , afhenti Ljósinu , föstudaginn 6. desember 2019 , styrk að verðmæti tvær milljónir króna . Var þetta afrakstur af tveimur góðgerðargolfmótum sem leikin hafa verið á hverju ári . Mótin hafa alltaf verið haldin á Leirdalsvelli , sem er völlur Golfklúbbs Kópavogs og Garðabæjar . Golfklúbburinn hefur alla tíð stutt við mótið m.a. með afslætti á vallargjaldi og aðstoð við mótahaldið . Í ár var ellefta árið sem mótið var haldið og hefur allur ágóði af mótinu síðustu ára runnið til Ljóssins . þá hefur Eldey einnig verið með svokallaða Eldeyjar óskabrunna sem eru staðsettir á fjölförnum stöðum og hafa þeir verið að safna peningum til Ljóssins . Ekki síst vinna þeir að mannúðar og framfaramálum sem horfa til heilla fyrir bæjarfélag þeirra , sem opinberir aðilar annað hvort vilja ekki eða geta ekki sinnt . Kiwanisklúbburinn Eldey er hluti af umdæminu Ísland – Færeyjar . Nánari upplýsingar má sjá á síðu kiwanis.is